37.02 REGOLAMENTI DWAR L-ESPORTAZZJONI TA’ ARMI U MUNIZZJON IN-NOTIFIKAZZJONI TAL-GVERN 65 ta’ l-1910, kif emendata bl-Ordinanza XVI ta’ l-1960. IN-NOTIFIKAZZJONI TAL-GVERN 65 ta’ l-1910, kif emendata bl-Ordinanza XVI ta’ l-1960. 1. It-titolu ta’ dawn ir-Regolamenti hu Regolamenti dwar l-Esportazzjoni ta’ Armi u Munizzjon. 2. Esportazzjoni ta’ armi u munizzjon. Ebda persuna ma tista’ tesporta minn Malta, armi, munizzjon jew għodod oħra tal-gwerra, li ma jkunux meħtieġa għall-Forzi Armati ta’ Malta, mingħajr il-permess speċjali mill-Gvern. 3. Applikazzjonijiet. Applikazzjonijiet għal permess bħal dan għandhom jkunu ndirizzati lill-Uffiċċju tal-Prim Ministru, u għandhom isemmu- (a) l-isem u partikolaritajiet oħra ta’ l-esportatur; (b) in-numru u l-kwalità, jew, skond kif ikun il-każ, il-kwantità ta’ għodod li huma maħsuba għall-esportazzjoni; u (ċ) il-pajjiż li lilu dawn l-għodod huma maħsuba li jiġu esportati. 4. Spezzjon fid-Dwana. Emendat: XVI.1960.3. Meta jingħata permess biex jiġu esportati armi, munizzjonijiet jew għodod oħra tal-gwerra, dawn l-għodod jew il-pakki jew pakketti li jkun hemm fihom dawn l-għodod għandhom jittieħdu d-Dwana qabel ma jiġu mbarkati biex jiġu spezzjonati mill-Kontrullur tad-Dwana, li għandu s-setgħa li jordna li kull pakk jew pakkett kif imsemmi, jinfetaħ sabiex jiġi verifikat il-kontenut tiegħu.